laion/Wikipedia-Exotic huggingface dataset:
גביע אירופה בכדורגל חופים

גביע אירופה בכדורגל חופים (באנגלית: Euro Beach Soccer Cup, הידועה גם תחת הקיצור EBSC) היא תחרות כלל אירופית דו-שנתית (בעבר הייתה תחרות במתכונת שנתית) בכדורגל חופים בין נבחרות גברים אירופאיות בכדורגל חופים, בטורניר שאורגן על ידי ארגון כדורגל החופים העולמי (BSWW). האליפות נוסדה ב-1998 ונחשבת לאחת מתחרויות כדורגל החופים הוותיקות ביותר באירופה ובעולם. מבחינה היסטורית, שמונה הקבוצות עם הדירוג הגבוה ביותר של העונה החולפת באליפות אירופה בכדורגל חופים מעפילה לגביע אירופה. הטורניר נערך לראשונה בשנת 1998, ביחד עם פתיחת טורניר אליפות אירופה. עד לשנת 2010 גביע אירופה נערך אחת לשנה, אך משנה זו הגביע הפך להיות אירוע של אחת לשנתיים. נבחרת פורטוגל היא הנבחרת המצליחה ביותר והאלופה הנוכחית, לאחר שזכתה בגביע אירופה בכדורגל חופים בפעם השביעית בשנת 2016. הגביע משוחק במתכונת של טורניר נוקאאוט, בשונה מהשנים 1998, 2008 ו-2014, שבהן נערך קודם כל שלב בתים כהכנה לשלבי הנוקאאוט. בשנת 2016, ארגון ה-BSWW הקים את גרסת הנשים של גביע אירופה בכדורגל חופים, המתקיימת במתכונת שנתית. נכון לשנת 2016 כדורגל חופים אליפות אירופה בכדורגל חופים אתר האינטרנט הרשמי של גביע אירופה בכדורגל חופים
Fairytale (שיר של אלכסנדר ריבאק)

Fairytale (בעברית: אגדה) הוא שירו של הזמר אלכסנדר ריבאק, שייצג את נורווגיה באירוויזיון 2009 שהתקיים במוסקבה. השיר זכה בתחרות, שבר את שיא ההצבעות עד אז עם 387 נקודות, ושבר את שיא ההפרש בין מקום הראשון למקום השני שהיה 169 נקודות מאיסלנד שהייתה במקום השני. בפברואר 2009, המדיה הנורווגית פרסמה כי Fairytale הוא על האקסית של ריבאק, אינגריד ברג מהוס, אותה הכיר במכון מוזיקה באוסלו. ריבאק אישר זאת מאז.[דרוש מקור] במפגש עיתונאים במאי 2009 הוא חשף כי ההשראה לשיר הגיעה מהולדר (אנ'), דמות נשית ויפה מהפולקלור הסקנדינבי שמושכת אליה גברים צעירים ואז מכשפת אותם. הגרסה הרוסית לשיר נקראת "סְקַזְקָה" (ברוסית: "Сказка"). מידע על היצירה "Fairytale" באתר מיוזיק בריינז גרסאות נוספות ל"Fairytale" באתר SecondHandSongs Her er hun! (נורווגית) ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
יחסי אזרבייג'ן–אלג'יריה

יחסי אזרבייג'ן–אלג'יריה (באזרית: Azərbaycan–Əlcəzair münasibətləri, בערבית: العلاقات الأذربيجانية الجزائرية) הם היחסים הדיפלומטיים בין הרפובליקה של אזרבייג'ן ובין הרפובליקה האלג'יראית הדמוקרטית העממית. אלג'יריה הכירה בעצמאות אזרבייג'ן ב-20 בדצמבר 1991. היחסים הדיפלומטיים בין אזרבייג'ן לאלג'יריה כוננו ב-22 באפריל 1994. שגריר אזרבייג'ן באלג'יריה הוא שאהין עבדולייב, ושגריר אלג'יריה באזרבייג'ן הוא ישר אלייב. באוגוסט 2012, שגריר אלג'יריה ביקר באזרבייג'ן. בשנת 2016, שווי הסחורה שיוצאה מאלג'יריה לאזרבייג'ן הגיעה לסך 352 אלף דולר אמריקאי[דרושה הבהרה] והיא כללה פירות טרופיים, פירות, מכונות חימום ועוד. באותה שנה, שווי הסחורה שיוצאה מאזרבייג'ן לאלג'יריה הגיעה לסך 11.4 מיליון דולר אמריקאי והיא כללה נפט מזוקק, מכונות חפירה, אגוזים ועוד. בשנת 2015, שווי הסחורה שיוצאה מאלג'יריה לאזרבייג'ן הגיעה לסך 69 אלף דולר אמריקאי והיא כללה פירות טרופים, מימן, בגדים לתינוקות, סוודרים ועוד. באותה שנה, שווי הסחורה שיוצאה מאזרבייג'ן לאלג'יריה הגיעה לסך 16.1 מיליון דולר אמריקאי והיא כללה נפט מזוקק, טורבינות גז, פריטי אספנות, עתיקות וציוד. אלג'יריה מיוצגת באזרבייג'ן על ידי שגרירות שהיא מחזיקה בבאקו, בירת אזרבייג'ן. אזרבייג'ן מיוצגת באלג'יריה על ידי שגרירות שהיא מחזיקה באלג'יר, בירת אלג'יריה. מדיה וקבצים בנושא יחסי אזרבייג'ן–אלג'יריה בוויקישיתוף יחסי אזרבייג'ן–אלג'יריה, ברשת החברתית פייסבוק יחסי אזרבייג'ן–אלג'יריה, ברשת החברתית אקס (טוויטר) יחסי אזרבייג'ן - אלג'יריה, באתר משרד החוץ האזרבייג'ני Products that Algeria exports to Azerbaijan (2016), The Observatory of Economic Complexity (באנגלית) (ארכיון) Products that Algeria imports from Azerbaijan (2016), The Observatory of Economic Complexity (באנגלית) (ארכיון) Products that Algeria exports to Azerbaijan (2015), The Observatory of Economic Complexity (באנגלית) (ארכיון) Products that Algeria imports from Azerbaijan (2015), The Observatory of Economic Complexity (באנגלית) (ארכיון)
מארק בלובשטיין

מארק בלובשטיין (נולד בירוסלבל, ברית המועצות ב-20 באפריל 1988) הוא שחמטאי יהודי-קנדי בדרגת רב אמן. מארק בלובשטיין נולד בירוסלבל. אביו היה שחמטאי. כאשר מארק היה בן 5 משפחתו עלתה לישראל. הוא התאמן אצל מרק רודרפר. בשנת 1998 בלובשטיין היה אלוף ישראל לילדים עד גיל 10 ובשנת 1999 אלוף ישראל לנוער עד גיל 12. מאוחר יותר בשנת 1999 המשפחה היגרה לקנדה. בשנת 2000 בלובשטיין זכה במקום 2–3 באליפות טורונטו. באליפות קנדה בשחמט לנוער בשנת 2000 בלובשטיין זכה במקום השני. בשנת 2001 הוא זכה באליפות קנדה בשחמט לנוער. בשנת 2001 הוענקו לו דרגת אמן בינלאומי והוא הפך לקנדי הצעיר ביותר שזכה בדרגה זו. הוא התחיל להתאמן אצל אלכסנדר חוזמן ובשנת 2004 הוענקו לו דרגת רב אמן. בשנת 2005 הוא זכה באליפות קנדה בשחמט לנוער. בשנת 2008 הוא זכה בתחרות שנערכה בבודפשט. בשנת 2008 בלובשטיין חלק מקום 2–3 עם היקארו נקמורה בתחרות שנערכה במונטריאול (זכה יורי שולמן). בשנת 2010 הוא סיים אוניברסיטת טורונטו והקדיש את עצמו לתחרויות שחמט. בשנת 2011 הוא הפסיק להשתתף בתחרויות שחמט. בין השנים 2002 ל-2010 השתתף מארק בלובשטיין ב-5 אולימפיאדות שחמט: מדיה וקבצים בנושא מארק בלובשטיין בוויקישיתוף מארק בלובשטיין, באתר צ'סגיימס (באנגלית) מארק בלובשטיין, באתר פיד"ה (באנגלית) מארק בלובשטיין, באתר האיגוד הישראלי לשחמט Bluvshtein, Mark - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
טל אברג'יל

טל אברג'יל (נולד בחיפה ב-13 באוקטובר 1982) הוא שחמטאי ישראלי-צרפתי בדרגת רב אמן. נכון לינואר 2020, מדורג במקום ה-34 בצרפת לפי מד כושר. טל אברג'יל נולד בחיפה ולאחר מספר שנים היגר לצרפת. באולימפיאדת השחמט 2010 הוא היה מאמנה של נבחרת ברבדוס, ובאולימפיאדת השחמט 2012 אימן את נבחרת דרום אפריקה. בשנת 2021 הוא השתתף בתחרות בינלאומית בראשון לציון וסיים במקום השביעי. 1999 - סיים במקום הרביעי באליפות פריז. 2000 - זכה באליפות צרפת בשחמט מהיר. 2003 - זכה באליפות פריז. 2003 - אמן בינלאומי 2008 - רב אמן. מדיה וקבצים בנושא טל אברג'יל בוויקישיתוף טל אברג'יל, באתר צ'סגיימס (באנגלית) טל אברג'יל, באתר פיד"ה (באנגלית) טל אברג'יל, באתר האיגוד הישראלי לשחמט ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
אוקטנט (גאומטריה תלת-ממדית)

אוֹקְטָנְט (באנגלית: Octant) או תֹּמֶן הוא אחד משמונת החלקים של מרחב אוקלידי תלת-ממדי, הנבדלים זה מזה בסימנים (+/-) של הקואורדינטות. האוקטנט הוא המקבילה התלת-ממדית של הרביע במרחב הדו-ממדי ולקרן היוצאת מראשית הצירים במרחב חד-ממדי. ההכללה של רביע ואוקטנט עבור מרחב n-ממדי כלשהו, נקראת אורתנט. נהוג לתת שם לאוקטנט על ידי רשימת סימנים, למשל ( - - + ) מייצג את האוקטנט בו ה-x חיובי, ה-y שלילי וה-z שלילי, ו-( - + - ) מייצג את האוקטנט בו ה-x שלילי, ה-y חיובי וה-z שלילי. לאוקטנט ( + + + ) נהוג גם לקרוא "האוקטנט הראשון", אך עבור שאר האוקטנטים אין סדר מקובל ביניהם. היתרונות בשימוש בסימונים כמו ( - - + ) הם בכך שהם חד-משמעיים, ובכך שניתן בקלות להכליל את הסימונים לממדים גבוהים יותר. תֹּמֶן במילון מתמטיקה (ת"ש, 1940), באתר האקדמיה ללשון העברית מדיה וקבצים בנושא אוקטנט בוויקישיתוף אוקטנט, באתר MathWorld (באנגלית)
דדריק בויאטה

אנגה דדריק בויאטה (בפלמית: Anga Dedryck Boyata; נולד ב-28 בנובמבר 1990) הוא כדורגלן בלגי המשחק בקלאב ברוז' ובנבחרת בלגיה בעמדת הבלם. בויאטה התחיל לשחק כדורגל בקבוצת הנערים של בריסל, ממנה עבר לאקדמיה של מנצ'סטר סיטי בשנת 2006. הוא זכה עמה בגביע ה-FA לנוער בשנת 2008, ונבחר לשחקן החודש באפריל 2009. ב-2 בינואר 2010 בויאטה ערך את הופעת הבכורה שלו בקבוצה הבוגרת בניצחון 0–1 נגד מידלסברו. תשעה ימים לאחר מכן, בויאטה ערך את הופעת הבכורה שלו בפרמייר ליג בניצחון 1–4 נגד בלקברן רוברס. בסיום העונה נבחר לשחקן הצעיר של השנה בקבוצה. ב-26 באוגוסט 2010 בויאטה כבש את שער הבכורה שלו בקריירה בניצחון 0–2 נגד פוליטכניקה טימישוארה במסגרת מוקדמות הליגה האירופית. ב-27 במאי 2014 האריך את חוזהו בקבוצה עד שנת 2016. ב-26 באוגוסט 2011 בויאטה הושאל לבולטון וונדררס עד לסיום העונה. ב-10 בספטמבר ערך את הופעת הבכורה שלו בבולטון בהפסד 0–5 למנצ'סטר יונייטד וב-2 באוקטובר הבקיע את שער הבכורה שלו בקבוצה במשחק הליגה נגד צ'לסי. ב-22 באוקטובר בויאטה נפצע בקרסול במשחק הליגה נגד סנדרלנד, פציעה שהשביתה אותו לשישה שבועות. ב-31 באוגוסט 2012 בויאטה הושאל לטוונטה מליגת העל ההולנדית עד לינואר 2013. ביוני 2015 בויאטה חתם לארבע עונות בסלטיק מליגת העל הסקוטית תמורת 1.5 מיליון פאונד. ב-15 ביולי 2015 בויאטה ערך את הופעת הבכורה שלו בקבוצה בניצחון 0–2 נגד סטיארנן במסגרת מוקדמות ליגת האלופות. בויאטה, שיחק בצעירותו בנבחרת הנוער והנבחרת הצעירה של בלגיה. באוקטובר 2010 זומן לראשונה לסגל נבחרת בלגיה. ב-10 באוקטובר 2010 בויאטה ערך את הופעת הבכורה שלו בנבחרת בתיקו 4-4 נגד אוסטריה. הוא נכלל בסגל הנבחרת לקראת מונדיאל 2018. מנצ'סטר סיטי פרמייר ליג: 2013/2014 סלטיק ליגת העל הסקוטית: 2015/2016, 2016/2017, 2017/2018, 2018/2019 הגביע הסקוטי: 2016/2017, 2017/2018 גביע הליגה הסקוטי: 2017/2018, 2018/2019 קלאב ברוז' אליפות: 2023/2024 מדיה וקבצים בנושא דדריק בויאטה בוויקישיתוף דדריק בויאטה, באתר Transfermarkt דדריק בויאטה, באתר Soccerway דדריק בויאטה, באתר BDFutbol דדריק בויאטה, באתר WorldFootball.net דדריק בויאטה, באתר National Football Teams דדריק בויאטה, באתר FootballDatabase.eu דדריק בויאטה, באתר ESPN
אוקטנט

האם התכוונתם ל... אוקטנט (גאומטריה מישורית) (אנ') – אחת משמונה הגזרות הזהות של עיגול (כמו משולש פיצה) אוקטנט (גאומטריה תלת-ממדית) – אחד משמונת החלקים של מרחב אוקלידי תלת-ממדי, הנבדלים זה מזה בסימנים (+/-) של הקואורדינטות אוקטנט (כלי ניווט) (אנ') – כלי ניווט שקדם לסקסטנט והיה בנוי על קשת באורך של שמינית מעגל (כמו אוקטנט) ומכאן שמו אוקטנט (קבוצת כוכבים) – קבוצת כוכבים שצוינה לראשונה על ידי ניקולא לואי דה לאקאי ומייצגת את כלי הניווט אוקטנט
יומי עיני

יום-טוב "יומי" עיני (24 באוקטובר 1928 – י"ב בסיוון ה'תשע"ז, 6 ביוני 2017) היה איש צבא ומערכת הביטחון, איש עסקים וסופר ישראלי. ממייסדי יחידה 8200, ראש המנמ"ת (המרכז לניתוב מידע, ההוצאה לאור של הערכות המצב של אמ"ן) במלחמת יום הכיפורים. נולד בירושלים. בגיל 16 הצטרף לארגון ההגנה. שימש כסגן מפקד בסיס טרוקרדו שברמלה בתקופת מלחמת העצמאות. עיני היה ממייסדי יחידת איסוף המודיעין שמ־2 (לימים 8200), ויו"ר העמותה של היחידה. במלחמת ששת הימים שירת כמפקד בסיס דרום של היחידה ועבד עם צוותו בצמוד לאלוף פיקוד דרום ישעיהו גביש. במהלך שנות ה-60 של המאה ה-20 הושאל בכמה הזדמנויות לשירות המוסד למודיעין ולתפקידים מיוחדים וגם לאחר תום שירותו עשה בשליחות "המוסד" באירופה ובאפריקה בכמה הזדמנויות. במלחמת יום הכיפורים שימש ראש המנמ"ת (המרכז לניתוב מידע, ההוצאה לאור של הערכות המצב של אמ"ן), ספג חלק מהביקורת בשל הכישלון המודיעיני בפרוץ המלחמה (ו"הקונספציה"), אך לפי עדותו התריע מפני המלחמה בשבוע שלפני שפרצה ודיווחיו נדחו בידי אריה שלו, ראש אמ"ן-מחקר. ב-1976 פרש מצה"ל בדרגת סגן-אלוף והקים חברה בשם "פירסל סחר בע"מ" שעסקה במסחר עם מדינות ערב. במקביל המשיך את לימודיו האקדמיים, והיה בעל תואר ראשון בהיסטוריה של המזרח התיכון ובמדעי המדינה ותואר שני במדעי ההתנהגות. במסגרת שירותו באמ"ן היה אחראי לכתיבת הספר "הצבא הסורי" על בסיס מידע שנמצא בעת מלחמת ששת הימים. לאחר פרישתו משירותו הצבאי החל לשלוח ידו בכתיבה, וכתב בעיקר ספרי מתח וסיפורת: 7 סיפורים מופלאים, חדרה: עיר ותכלת, 1998 מר ומתוק: שני רומנים וסיפורים, תל אביב: י' גולן, 1999 זינוק הקונדור, לוד: עיר ותכלת, 2000 הוא והיא: על אהבות ואכזבות, תל אביב: אור-עם, 2002 מגדלי התאומים, תל אביב: אור-עם, 2003 אהבה חשאית: רומן ריגול, ירושלים: עיר ותכלת, 2004 נדיה, תל אביב: סער, 2008 הפתעות: ועוד סיפורים, תל אביב: סער, 2009 דובאי, תל אביב: סער, 2010 נשים מפתות בתנ"ך, תל אביב: סער, 2011 אירמה: שלושה סיפורי אהבה, תל אביב: סער, 2012 איש הצללים, תל אביב: סער, 2013 ספרי ילדים פנצ'ו הבלש בממלכת הג'ונגל, ירושלים: עיר ותכלת, 2006 (בנוסף: הקלטת אודיו של סיפורים מתוך הספר) ציף ציף ציף, חולון: צבר, 2006 (בנוסף: סרטון בשם זה) מה מה מה: מעשה בכבשה זום זום זום, Book R Us, ‏2009 יום־טוב (יומי) עיני, מבט מל"מ ספטמבר 2017, עמ' 56 איש הצללים יוצא לאור - סיפורו של יומי עיני, באתר יוטיוב הספרים של יומי עיני, באתר "סימניה" יומי עיני: מודעת אבל באתר "אבלים" יומי עיני (1928-2017), דף שער בספרייה הלאומית מצוטט אצל רונן ברגמן וגיל מלצר, מלחמת יום כיפור - זמן אמת, 2003, עמ' 27.
אורתנט

בגאומטריה, אוֹרְתָנְט (באנגלית: Orthant) או היפר-אוקטנט (Hyperoctant) הוא הכללה של הרביע (ב-2 ממדים) ושל האוקטנט (ב-3 ממדים) עבור מרחב אוקלידי n-ממדי. אורתנט במרחב n-ממדי הוא החיתוך של n חצאי מרחבים אורתוגונליים זה לזה. מכיוון שכל חצי מרחב מחלק את המרחב לשניים, ומדובר בחיתוך של n חצאי מרחבים, יוצא שקיימים בסך הכל   2 n {\displaystyle \ 2^{n}} אורתנטים שונים. דרך אחרת להגדיר אורתנט: אורתנט הוא תת-קבוצה של Rn המוגדר על ידי הגבלת כל אחד מהצירים הקרטזיים להיות או אי-שלילי או אי-חיובי. כלומר, האורתנט מוגדר להיות קבוצת כל הווקטורים: (x1, x2, ... xn) המקיימים את מערכת המשוואות: ε1x1 ≥ 0, ε2x2 ≥ 0 · · · εnxn ≥ 0 כאשר לכל i,‏ εi הוא 1+ או 1−. מכיוון שיש n משתני εi, וכל אחד מהם יכול לקבל אחד מ-2 ערכים אפשריים (1+ או 1-), יוצא שקיימים   2 n {\displaystyle \ 2^{n}} אורתנטים שונים. בממדים נמוכים, יש לאורתנט שמות ספציפיים לכל ממד: במרחב חד-ממדי, אורתנט נקרא גם "קרן" (Ray) במרחב דו-ממדי, אורתנט נקרא גם "רביע" (Quadrant) במרחב תלת-ממדי, אורתנט נקרא גם "אוקטנט" (Octant) אורתנט, באתר MathWorld (באנגלית) Steven Roman, Advanced Linear Algebra, Chapter 15
מתוק כשמרלי

מתוק כשמרלי הוא פזמון שכתב, הלחין וביצע אליעד נחום. השיר נבחר כשיר השנה במצעד הפזמונים העברי השנתי לשנת התשע"ה (2015) של גלגלצ. השיר יצא כסינגל בשנת 2015 ונכלל באלבום הבכורה "סימן" של אליעד נחום. נחום התייחס לכתיבת השיר ואמר: הוא אלתור של הרגע האחרון. הייתי צריך שיר אחרון לאלבום, היה לי מין ביט רגאיי כזה ופשוט כתבתי עליו את המילים. השיר נבחר כשיר השנה של גלגלצ בשנת 2015 והגיע למקום ה-12 במצעד העברי השנתי של רשת ג'. נכון לינואר 2022 השיר הגיע ל-32 מיליון צפיות ביוטיוב. בשיר פונה הדובר לנמענת. השיר הוא שיר הומוריסטי וכולל בתוכו חריזה רבה ומשחקי מילים המובילים לידוענים המובלעים בשורות שבשיר. בשיר מוזכרים שמותיהם של להקת הדג נחש (בשיר נאמר: "שנינו הפכים, אני דג ואת נחש"), להקת כוורת ("דבש והכוורת אל העוקץ אל הטוב"), אייל גולן ("כמו אייל אל הגולן"), אברהם טל, דודו טסה, גידי גוב, עידן יניב, אביב גפן, סמדר שיר, אריק סיני ובוב מארלי, שחלק משמו נכלל בשם השיר. סרטון השיר "מתוק כשמרלי" באתר יוטיוב מילות השיר "מתוק כשמרלי" באתר שירונט "מתוק כשמרלי" הוא שיר השנה של גלגלצ: תוצאות המצעד הישראלי השנתי, באתר וואלה, 10 בספטמבר 2015 עכבר העיר, איך נולד "מתוק כשמרלי"? לגמרי בטעות, באתר Mako‏, 22 ביולי 2015 המצעד השבועי של מדיה פורסט, באתר מדיה פורסט, ‏10-16 במאי 2015
יחסי אזרבייג'ן–אנגולה

יחסי אזרבייג'ן–אנגולה כוננו באופן רשמי ב-1 בדצמבר 1994. ב-31 באוקטובר 1994 מונה אלקסן פולוקוב לשגריר אזרבייג'ן באנגולה. ב-6 בפברואר 2009 ביקר שגריר אנגולה באזרבייג'ן סמואל טיטו ארמנדו באזרבייג'ן על מנת להציג את כתב האמנתו לנשיא אזרבייג'ן. בשנת 2016, שווי הסחורה שיוצאה מאנגולה לאזרבייג'ן הגיעה לסך 5.81 אלף דולר אמריקאי והיא כללה לוחות בקרה חשמליים בלבד. באותה שנה, שווי הסחורה שיוצאה מאזרבייג'ן לאנגולה הגיעה לסך 157 אלף דולר אמריקאי והיא כללה מכונות בעלות פונקציה אחת, חוטים מבודדים, מכונות חפירה, אופניים ועוד. בשנת 2015, שווי הסחורה שיוצאה מאנגולה לאזרבייג'ן הגיעה לסך 3.02 אלף דולר אמריקאי והיא כללה בגדי נשים בלבד. באותה שנה, שווי הסחורה שיוצאה מאזרבייג'ן לאנגולה הגיעה לסך 266 אלף דולר אמריקאי והיא כללה מכונות חפירה, מכונות הרמה, מחממים חשמליים, משאבות אוויר, אופניים ועוד. אנגולה אינה מיוצגת באזרבייג'ן, הן בדרג השגרירות והן בדרג הקונסולרי. השגרירות המייצגת של אנגולה נמצאת במוסקבה, בירת רוסיה. אזרבייג'ן אינה מיוצגת באנגולה, הן בדרג השגרירות והן בדרג הקונסולרי. מדיה וקבצים בנושא יחסי אזרבייג'ן–אנגולה בוויקישיתוף Azerbaijan - Angola relations, משרד החוץ האזרי Products that Angola exports to Azerbaijan (2016), The Observatory of Economic Complexity (באנגלית) (ארכיון) Products that Angola imports from Azerbaijan (2016), The Observatory of Economic Complexity (באנגלית) (ארכיון) Products that Angola exports to Azerbaijan (2014), The Observatory of Economic Complexity (באנגלית) (ארכיון) Products that Angola imports from Azerbaijan (2014), The Observatory of Economic Complexity (באנגלית) (ארכיון)
ח'אלד בוטייב

ח'אלד בוטייב (בערבית: خالد بوطيب, תעתיק עברי: ח'אלד בוטיב; נולד ב-24 באפריל 1987) הוא כדורגלן צרפתי-מרוקאי המשחק בעמדת החלוץ בפו. בוטייב נולד בצרפת להורים ממוצא מרוקאי. בוטייב התחיל את הקריירה שלו בבנהוס פורט ואוזה, מהליגות הנמוכות בצרפת. בקיץ 2012 חתם באיסטר מהליגה השנייה. ב-7 באוגוסט 2012 ערך את הופעת הבכורה שלו בקבוצה בהפסד 2-1 לקלרמון פוט במסגרת גביע הליגה. בקיץ 2014 חתם בגזלק אז'אקסיו, עימה עלה לליגת העל לראשונה בתולדותיה, אך שב עימה לליגה השנייה אחרי עונה אחת. בקיץ 2016 חתם בשטרסבורג לעונה אחת. את עונתו היחידה במועדון סיים כמלך שערי הקבוצה וכסגן מלך שערי הליגה עם 20 שערי ליגה, והיה שותף לחזרה של קבוצתו לליגת העל. ביוני 2017 עזב לראשונה את צרפת וחתם בייני מלטיאספור מליגת העל הטורקית. בינואר 2019 בוטייב חתם בא-זמאלכ מליגת העל המצרית. ב-5 באוקטובר 2020, בוטייב חתם בלה הבר מהליגה הצרפתית השנייה. בינואר 2022, בוטייב הצטרף לפריז. בוטייב זומן לראשונה לסגל נבחרת מרוקו בשנת 2016. ב-26 במרץ 2016 בוטייב ערך את הופעת הבכורה שלו בנבחרת בניצחון 0-1 נגד גף ורדה. ב-15 בנובמבר 2016 הבקיע את שני שערי הבכורה שלו בנבחרת בניצחון 1-2 נגד טוגו. בוטייב נכלל בסגל הנבחרת לקראת גביע אפריקה לאומות 2017 ומונדיאל 2018. שטרסבורג ליגה 2: 2016/2017 מדיה וקבצים בנושא ח'אלד בוטייב בוויקישיתוף ח'אלד בוטייב, ברשת החברתית אקס (טוויטר) ח'אלד בוטייב, ברשת החברתית אינסטגרם ח'אלד בוטייב, באתר Transfermarkt ח'אלד בוטייב, באתר Soccerway ח'אלד בוטייב, באתר WorldFootball.net ח'אלד בוטייב, באתר National Football Teams ח'אלד בוטייב, באתר FootballDatabase.eu
דניאל קנר

דניאל "דן" קנר (באנגלית: Daniel "Dan" Kanner; נולד ב-19 ביולי 1973) הוא שחיין יהודי-אמריקאי בעבר. אלוף משחקי הרצון הטוב (סנקט פטרבורג 1994), סגן אלוף האוניברסיאדה (פוקואוקה 1995) ואלוף ושיאן המכביה (1993) במשחה ל-200 מטר חופשי. קנר נולד וגדל בלוס אנג'לס, קליפורניה במשפחה יהודית, משפחה של שחיינים. אביו, ברט, היה מאמן שחייה מהמובילים בקליפורניה. הוא למד באוניברסיטת סטנפורד. באוניברסיאדה שנערכה בשפילד, אנגליה בשנת 1991 זכה קנר במדליית כסף במשחה שליחים 4x200 מטר חופשי בתוצאה של 7:24.54 דקות. בתחרויות השחייה של המכביה ה-14 שנערכו בבריכת השחייה של אוניברסיטת תל אביב ביולי 1993 זכה קנר ב-3 מדליות, 2 זהב ו-1 כסף. מדליות זהב, במשחה ל-200 מטר חופשי בשיא מכביה חדש של 1:52.25 דקות, לפני מורן זומרפלד מישראל (1:53.61 דקות) ובמשחה שליחים 4x200 מטר חופשי בשיא מכביה חדש של 7:33.84 דקות, לפני ישראל (7:48.62 דקות) ומקסיקו (8:21.53 דקות). מדליית כסף, במשחה ל-400 מטר חופשי בתוצאה של 3:58.60 דקות, אחרי מורן זומרפלד שקבע שיא ישראלי חדש של 3:58.43 דקות ולפני אדם ואן מארצות הברית (4:01.09 דקות). במשחקי הרצון הטוב שנערכו בסנקט פטרבורג, רוסיה ב-24 ביולי 1994 זכה קנר במדליית זהב במשחה ל-200 מטר חופשי בתוצאה של 1:52.15 דקות. נוסף לכך, הוא סיים במקום שישי במשחה ל-100 מטר חופשי בתוצאה של 52.17 שניות. באוניברסיאדה שנערכה בפוקואוקה, יפן בשנת 1995 זכה קנר ב-3 מדליות, 1 זהב ו-2 כסף. מדליית זהב במשחה שליחים 4x200 מטר בתוצאה של 7:17.83 דקות ומדליות כסף, במשחה ל-200 מטר חופשי בתוצאה של 1:50.84 דקות ובמשחה ל-400 מטר חופשי בתוצאה של 3:53.30 דקות. ד"ר ברוך צ'יש, זינוק מוצלח לבריכה: שישה שיאי מכביה ושיא ישראלי ביום הראשון, הארץ, 8 ביולי 1993 ד"ר ברוך צ'יש, 6 מדליות זהב ביום השני - רק דודי אדר שנייה ב-100 חזה מנעה אכזבה ישראלית, הארץ, 9 ביולי 1993 ד"ר ברוך צ'יש, 13 שנים חיכה השיא של גניאל ב-400 חתירה למורן זומרפלד, הארץ, 12 ביולי 1993 San Marino High School - Swimming, (באנגלית) PAC-12 MEN'S SWIMMING & DIVING, (באנגלית) All Time Top 50 NCAA Point Scorers, (באנגלית) Daniel Kanner, 44, באתר MyLife (באנגלית) BURT KANNER, באתר Southern California Jewish Sports Hall of Fame (באנגלית) Stanford Men’s Swimming All-Time Top-15 Performers by Event, (באנגלית) WORLD STUDENT GAMES (UNIVERSIADE) - SWIMMING AND DIVING, (באנגלית) משחקי הרצון הטוב 1994 - תוצאות בשחייה, (באנגלית) GOODWILL GAMES - SWIMMING AND DIVING, (באנגלית)
קבוצת התרחבות

קבוצת התרחבות (באנגלית: expansion team) היא קבוצת ספורט חדשה המצטרפת לליגה קיימת, ובכך מתרחבת הליגה וגדלה במספר קבוצותיה. התהליך נפוץ בעיקר בליגות מקצועניות בצפון אמריקה, אך קיים גם בליגות מקצועניות במספר מקומות אחרים כגון בפוטבול אוסטרלי. תהליך הצטרפות לליגה קיימת שונה מליגה לליגה, אך העקרונות דומים. כתנאי ראשון, הליגה צריכה להיות נכונה להתרחב, משמע לתת או למכור זיכיונות חדשים לקבוצות חדשות. קבוצת התרחבות חייבת לקבל את הסכמתן של הקבוצות הקיימות להצטרפותה על פי נתוניה הספציפיים; לצורך כך עליה להתבסס ברוב המקרים בעיר שבה ובסביבתה אין קבוצה קיימת (או במקרים מעטים - לצד קבוצה קיימת בשוק גדול במיוחד שיכול להכיל קבוצה נוספת), ולהוכיח לקבוצות הקיימות שיש לה תועלת שיווקית לליגה ובסיס קהל פוטנציאלי. כמו כן עליה לשלם לקבוצות הקיימות דמי זיכיון, שבליגה מקצוענית ראשית בצפון אמריקה יכולים להגיע למאות מיליוני דולרים. איוש הסגל של קבוצת התרחבות מתחיל בדראפט התרחבות - תהליך שבו ניתן לקבוצות הקיימות "להגן" על חלק מסוים מסגל השחקנים שלהם הנמצאים תחת חוזה, כאשר האחרים "נחשפים" לבחירה עבור הקבוצה החדשה. הקבוצה החדשה בוחרת את השחקנים שהיא רוצה מבין השחקנים שנחשפו על ידי הקבוצות האחרות. מטבע הדברים בוחרות הקבוצות הקיימות לחשוף לבחירה את השחקנים שהן רואות כפחות טובים וחשובים בסגל שלהן, כך שברוב המקרים מתחילה קבוצת ההתרחבות את דרכה עם סגל חלש יחסית, ומתקשה בשנותיה הראשונות. קבוצת ההתרחבות יכולה להוסיף לאחר מכן שחקנים נוספים מבין השחקנים החופשיים שלא מקושרים חוזית לאף קבוצה, לבחור שחקנים צעירים וחדשים לליגה בדראפט יחד עם הקבוצות הקיימות, או לקיים עסקאות החלפת שחקנים עם קבוצות אחרות.
קיה סון-הי

קוריאה זהו שם קוריאני; שם המשפחה הוא קיה. קיה סון-הי (בקוריאנית: 계순희; באנגלית: Kye Sun-hui;‏ נולדה ב-2 באוגוסט 1979) היא ג'ודוקא עבר צפון-קוריאנית, האלופה האולימפית מאטלנטה 1996 והאישה הראשונה מצפון-קוריאה שזוכה במדליית זהב אולימפית. קיה מחזיקה בשלוש מדליות אולימפיות מקטגוריות משקל שונות באולימפיאדות מהשנים 1996, 2000 ו-2004 והיא ארבע פעמים אלופת העולם. כאשר הייתה בת 16, היא השתתפה במשחקים האולימפיים באטלנטה 1996 וזכתה במדליית הזהב בקטגוריית המשקל עד 48 ק"ג לאחר שגברה בגמר על הפייבוריטית ריוקו טאני היפנית. בתחרות זו היא הפכה לאלופה האולימפית הצעירה ביותר בג'ודו אי פעם. ארבע שנים לאחר מכן באולימפיאדת סידני, היא התחרתה בקטגוריית המשקל עד 52 ק"ג וזכתה במדליית הארד לאחר שניצחה את יואנה אלואש הרומנייה בקרב על המדליה. באולימפיאדת אתונה 2004, שוב עלתה קטגוריית משקל כאשר התחרתה בקטגוריה של עד 57 ק"ג וזכתה במדליית הכסף לאחר שהגיעה עד לגמר בו נכנעה לאיבון בוניש הגרמנייה. קיה השתתפה גם באולימפיאדת בייג'ינג 2008, האולימפיאדה הרביעית שלה, אך הודחה בשלב שמינית הגמר לאחר שהפסידה לברברה הראל הצרפתייה. קיה קיבלה את 'פרס קים איל-סונג' ואת 'פרס ספורטאי העם' מממשלת צפון-קוריאה על הישגיה. קיה סון-הי, באתר הוועד האולימפי הבין-לאומי קיה סון-הי, באתר olympedia.org קיה סון-הי, באתר איגוד הג'ודו העולמי קיה סון-הי, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
אנטולי ביחובסקי (שחמטאי ישראלי)

אנטולי ביחובסקי (נולד ב-11 בנובמבר 1988) הוא שחמטאי בדרגת רב אמן. בשנים 2003–2004 היה אלוף ישראל לנערים עד גיל 16. בשנת 1998 ביחובסקי סיים במקום השני באליפות ישראל לילדים עד גיל 10 (ניצח מארק בלובשטיין). בשנת 2000 ובשנת 2002 הוא סיים במקום השני באליפות ישראל לנערים בגילו. בשנת 2003 הוא ניצח באליפות ישראל לנערים עד גיל 16 ושיחזר הישג זה בשנת 2004. בשנת 2005 באליפות ישראל הוא סיים במקום השלישי עד גיל 18. בשנת 2006 בתחרות על שם דב פורת ביחובסקי סיים במקום החמישי (ניצח יעקב זילברמן). בתחרות בראשון לציון בשנת 2007 הוא ניצח. בשנת 2008 ביחובסקי השתתף בתחרות ישראל וסיים במקום השביעי. בתחרות בגבעתיים בשנים 2008 ו-2009 הוא סיים במקום השני אחרי ויקטור מיכלבסקי. בשנת 2009 ביחובסקי סיים במקום השני באשדוד (ניצח איליה סמירין). זמן קצר לאחר שרות בצה"ל ביחובסקי היגר לארצות הברית. הוא למד כלכלה באוניברסיטת ובסטר. הוא מתגורר בניו יורק ומפעם לפעם משתתף בתחרויות. 2008 - אמן בינלאומי 2010 - רב-אמן. אנטולי ביחובסקי, באתר צ'סגיימס (באנגלית) אנטולי ביחובסקי, באתר פיד"ה (באנגלית) אנטולי ביחובסקי, באתר האיגוד הישראלי לשחמט ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.